Ministarstvo prosvjete Crne Gore obavještava da će britanska fondacija **„*British Scholarship Trust“,*** za **akademsku 2015/16. godinu**, dodijeliti do 5 stipendija kandidatima iz Crne Gore, u trajanju od 1 do 3 mjeseca Stipendije su namijenjene postdiplomskim usavršavanjima/istraživanjima iz svih oblasti, a period realizacije je oktobar 2015 - oktobar 2016.g..

**Uslovi:**

* Kandidati treba da imaju manje od 30 godina do 01. oktobra 2015. godine,
* Akademska dostignuća,
* Odlično znanje engleskog jezika,
* Značaj teme usavršavanja za dalji rad kandidata
* Prednost će imati kandidati koji do sada nisu realizovali studijski boravak, kao i kandidati koji su već uspostavili kontakt sa nekim britanskim univerzitetom/institucijom (nije presudno za konačan ishod aplikacije)

**Potrebna dokumentacija:**

* Uvjerenje o državljanstvu
* Prijavni formular u 2 primjerka, popunjen na engleskom jeziku, koji se može dobiti u ovom Ministarstvu, ili na internet stranici British Scolarship Trust-a:

 [www.britishscholarshiptrust.org](http://www.britishscholarshiptrust.org)

* Kvalitetno prezentovana tema usavršavanja i njen značaj za dalje usavršavanje u struci, na najviše jednoj stranici formata A4,
* Ovjerenu fotokopiju diplome o završenim redovnim ili postdiplomskim/doktorskim studijama,
* Uvjerenje o dobrom znanju engleskog jezika,
* Detaljan Curriculum Vitae,
* Dvije preporuke univerzitetskih profesora/stručnjaka iz oblasti koju kandidat predlaže za svoje usavršavanje /u zatvorenoj koverti/ na engleskom jeziku,
* Ukoliko je kandidat uspio da uspostavi kontakt, priložiti kopiju pozivnog pisma nekog od relevantnih britanskih univerziteta/institucija kojim kandidat dokazuje da je sebi obezbijedio mjesto, odnosno mentoraukoliko mu bude odobrena stipendija. U slučaju da kandidat nije uspostavio kontakt, molimo da na veb sajtu «British Scholarship Trust»-a potraže opciju «useful links» gdje će naći kontakt adrese željenog britanskog univerziteta/institucije.

Navedenu dokumentaciju treba dostaviti, ili predati lično, Ministarstvu prosvjete, Direktorat za visoko obrazovanje, Rimski trg bb (zgrada Vektre), 81000 Podgorica, najkasnije **do ponedjeljka, 16. marta 2015.godine**. Za sva dodatna pojašnjenja i informacije, zainteresovani kandidati se mogu obratiti na telefon (020) 405 – 304, ili doći u Ministarstvo. Nepotpune i neblagovremeno dostavljene prijave se neće razmatrati.

Dosijea najboljih 5 do 6 kandidata biće proslijedjena Fondaciji koja će konačnu odluku o dodjeli stipendija donijeti tokom maja 2015. godine.